1.

în fiecare dintre certificatele de sănătate din anexa II (A), (C), (D) și (E), litera (e) punctul (v) din secțiunea III se înlocuiește cu următorul text: „(3) (v) în cazul unui animal mascul necastrat a cărui vârstă este mai mare de 180 de zile, — fie arterita virală ecvină nu a fost înregistrată oficial în timpul ultimelor șase luni (3); fie — animalul a fost testat pe baza unei probe de sânge prelevate în cursul celor 21 de zile care precedă exportul la data de … (4) prin testul de virusneutralizare pentru arterita virală ecvină, cu rezultat negativ, la o diluție a serului de 1 la 4 (3); fie o parte-alicotă din întregul material seminal prelevat de la acesta în cursul celor 21 de zile care precedă exportul la data de … (4) a fost testată prin testul de izolare a virusului pentru arterită virală ecvină cu rezultat negativ (3); fie animalul a fost supus unui test de izolare a virusului, unei reacții de polimerizare în lanț (PCR) sau unei PCR în timp real pentru arterita virală ecvină, efectuate, cu rezultat negativ, pe o parte-alicotă din întregul său material seminal, recoltată după data la care o probă de sânge a animalului respectiv prelevată la data de … (4), cu maximum 6 luni înainte de data expedierii, a fost supusă unui test de virusneutralizare pentru arterita virală ecvină, cu rezultat pozitiv, la o diluție a serului de cel puțin 1 la 4 (3); fie cu maximum 6 luni înainte de data expedierii, animalul ecvin mascul, supus anterior, cu rezultat pozitiv, unui test de depistare a anticorpilor împotriva virusului arteritei ecvine sau vaccinat împotriva arteritei virale ecvine, a fost: (a) testat prin împerechere, în două zile consecutive, cu cel puțin două iepe ținute în izolare timp de 7 zile înainte de testarea prin împerechere și timp de cel puțin 28 de zile după aceasta, care au fost supuse la două teste serologice pentru depistarea arteritei virale ecvine, cu rezultate negative la o diluție a serului de 1 la 4, pe probe de sânge colectate în momentul efectuării testării prin împerechere și cel puțin la 28 de zile după testarea prin împerechere, și (b) supus unui test de virusneutralizare pentru depistarea arteritei virale ecvine, efectuat pe o probă de sânge prelevat în termen de 21 de zile înainte de data expedierii la … (4): — fie cu rezultat pozitiv la o diluție a serului de cel puțin 1 la 4 (3), fie — cu rezultat negativ la o diluție a serului de cel puțin 1 la 4 (3); fie — animalul a fost vaccinat la data de … (4) contra arteritei virale ecvine, sub supraveghere veterinară oficială, cu un vaccin aprobat de autoritatea competentă, în conformitate cu următoarele programe de vaccinare inițială, și a fost revaccinat la intervale de timp regulate (3): Programe de vaccinare inițială contra arteritei virale ecvine: Instrucțiuni : Bifați pentru a elimina programele de vaccinare care nu se aplică animalului descris mai sus. Verificați certificatele aferente referitoare la testare înainte de vaccinare, în timpul vaccinării și revaccinării. (a) Vaccinarea s-a efectuat în ziua în care în care s-a prelevat o probă de sânge, aceasta dovedindu-se ulterior negativă în cadrul unui test de virusneutralizare la o diluție a serului de 1 la 4 (3); sau (b) vaccinarea s-a efectuat, sub supraveghere veterinară oficială, în timpul unei perioade de izolare de cel mult 15 zile care începe din ziua prelevării unei probe de sânge ce a fost testată în perioada respectivă cu rezultate negative în cadrul unui test de virusneutralizare la o diluție a serului de 1 la 4 (3); sau (c) vaccinarea s-a efectuat când animalul avea o vârstă cuprinsă între 180 și 270 de zile, în timpul unei perioade de izolare, sub supraveghere veterinară oficială. În timpul perioadei de izolare, două probe de sânge prelevate la interval de cel puțin 10 zile au dovedit un titru de anticorpi stabil sau în scădere, în cadrul unui test de virusneutralizare pentru arterita virală ecvină (3); sau (d) vaccinarea s-a efectuat după ce animalul a fost supus unui test de virusneutralizare pentru arterita virală ecvină, cu rezultat negativ, la o diluție a serului de 1 la 4, efectuat pe o probă de sânge prelevată nu mai devreme de 7 zile de la începerea unei perioade de izolare neîntrerupte care a durat până la împlinirea a 21 de zile de la vaccinare (3); sau (e) vaccinarea s-a efectuat la o vârstă cuprinsă între 180 de zile și 250 de zile, după ce animalul a fost supus unui test de virusneutralizare pentru arterita virală ecvină efectuat, cu rezultat negativ, la o diluție a serului de 1 la 4, sau efectuat în aceeași zi de același laborator, cu titruri stabile sau în scădere, pe două probe de sânge prelevate la interval de cel puțin 14 zile (3);”